ועדת הכספים, כנסת 24, פרוטוקול מספר 34, 2021-06-16 14:20

עידית סילמן: שלום ותודה לכולם.

עידית סילמן: אנחנו נמצאים כאן בהודעה לוועדה, לוועדת הכספים.

עידית סילמן: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

עידית סילמן: לעניין הוועדות הזמניות, מחליפה הוועדה המסדרת את ועדת הכנסת, והיא החליטה להמליץ לוועדה הזמנית לענייני כספים לבחור בחבר הכנסת אלכס קושניר כיושב-ראש הוועדה.

עידית סילמן: יושב-ראש הכנסת, בבקשה.

מיקי לוי: שלום לכולם, אחר צהריים טובים.

מיקי לוי: אני רוצה לברך את אלכס בהצלחה רבה.

מיקי לוי: זו אחת הוועדות הכי חשובות שיש בכנסת.

מיקי לוי: וביקשתי לשבת כאן, כשחבר הכנסת גפני לצדי.

מיקי לוי: לפני תשע שנים וחצי הגעתי ומיקמתי את מקומי היכן שאתה יושב.

מיקי לוי: אף אחד לא העז לקחת לי את המקום, תמיד הייתי מגיע ומגיע לפני כולם ויושב שם.

מיקי לוי: תשע שנים וחצי ישבתי בכיסא הזה, גם שנה ושמונה חודשים כסגן שר האוצר.

מיקי לוי: מהאיש הזה, חבר הכנסת גפני שניהל את הישיבה ביד רמה, למדתי להיות גם פרלמנטר וגם אופוזיציונר וגם מצביע, כשהחוקים או ההעברות הכספיות שהביאו לכאן – ואני אומר את זה לחברי הכנסת החדשים שיהיו חברים בוועדה – לא תמיד הצבעתי כמו שהסיעה שלי נתנה לי הוראה, אלא כמו שהיה צריך להצביע לטובת הציבור; ולמדתי את זה מהאיש הזה, מחבר הכנסת גפני, שהוא זקן חברי הכנסת ונמצא בוועדת הכספים שנים רבות וניהל אותה ביד רמה, והיו לנו ויכוחים ופיליבסטר ומה שאתם רוצים, אבל אחרי הוויכוחים תזכרו שאנחנו חברי כנסת.

מיקי לוי: ותאמינו לי, הייתי אופוזיציונר צעקן, לא פשוט, אבל אפשר ללמוד מחבר הכנסת גפני רבות.

מיקי לוי: הוא צבר פה ניסיון רב.

מיקי לוי: לא יהיה לך קל.

מיקי לוי: לא יהיה לך קל, אבל אני גם סומך עליך, אתה מספיק שנים בוועדה הזו וגם כן שיתפנו פעולה יחד בנושאים מסוימים שהיו לטובת הציבור, ואני גם משוכנע בהצלחתך.

מיקי לוי: חבר הכנסת גפני, אני מאחל לך הצלחה מכל הלב, אבל עזוב, אתה יודע מה אני מאחל לך?

מיקי לוי: אני מאחל לך בריאות.

מיקי לוי: בריאות, בריאות, בריאות.

מיקי לוי: אל תתרגז כמוני.

משה גפני: גם אני לך.

מיקי לוי: תודה רבה.

מיקי לוי: אל תתרגז כמוני, כי אתה במועדון של הסיכונים שאני חבר בו, אז נא להירגע.

מיקי לוי: אפשר להתרגז, אבל בשקט.

מיקי לוי: והוועדה הזו, שהיא אחת הוועדות שבאמת חשובות בכנסת, יכולתי להיות במקומות אחרים, אבל תמיד העדפתי להיות בוועדה הזאת.

מיקי לוי: מי שחבר בוועדה הזאת, עובד קשה מאוד; קשה מאוד, בימי ראשון ובימי חמישי גפני היה מביא אותנו, כי היו דברים דחופים על סדר היום.

מיקי לוי: אלכס, אני משוכנע שאתה גם תביא אותם, לא יהיו פה ויתורים.

מיקי לוי: אני סומך עליך שאתה תעשה את זה.

מיקי לוי: אנחנו ככנסת ניתן לכם את כל השירותים הנדרשים, כדי שתבצעו ותמלאו את התפקיד שלכם כחברי כנסת וכחברי ועדת כספים כמו שצריך.

מיקי לוי: אני מאחל לך הצלחה.

מיקי לוי: אלכס, אני מאחל לך הצלחה, שתמלא את תפקידך כמו שצריך, ותעשה איזונים.

מיקי לוי: אני מאחל לך הצלחה מכל הלב.

מיקי לוי: הצלחתך הצלחת ועדת הכספים לא פוליטית בעיקרה, היא הצלחתה של כנסת ישראל ומדינת ישראל.

מיקי לוי: בהצלחה מכל הלב לך ולחברי הוועדה, ולך הרבה בריאות, מכל הלב.

עידית סילמן: תודה רבה, יושב ראש הכנסת, חבר הכנסת מיקי לוי.

עידית סילמן: לפני שאנחנו נעבור להצבעה, חבר הכנסת ינון אזולאי, בבקשה.

ינון אזולאי: תודה רבה.

ינון אזולאי: אני חותם על כל מילה שאמר יושב-ראש הכנסת, חבר הכנסת מיקי לוי, ידיד של הוועדה, ידיד שלי, על הרב גפני, ועוד אוסיף – כי באמת אפשר להגיד שאני תלמידו פה בוועדה ואני רואה איך שהוא מתנהל בכזאת יושרה – שאני מאוד מקווה, למרות החשש הגדול, שהיושרה תמשיך מבחינת האובייקטיביות שצריכה להיות פה בוועדה הזאת.

ינון אזולאי: הרב גפני בחיים לא הסתכל על איזו אוכלוסייה מדובר.

ינון אזולאי: תמיד הוא הלך לאוכלוסיות החלשות.

ינון אזולאי: הרב גפני, אני אומר לך את זה כמילה טובה.

ינון אזולאי: כל פעם שאני פוגש אותך, אני אומר לך את זה, לכן אני אומר שזה אפילו זמני בעזרת השם.

ינון אזולאי: ליושב-ראש הנכנס אני מאחל שבאמת זה יהיה זמני.

ינון אזולאי: מותר לנו להגיד את זה, אבל שלא תצא תקלה תחת ידך.

ינון אזולאי: גם את זה אני מאחל, שלא תצא תקלה תחת ידך.

ינון אזולאי: אתה היית פה וראית את הרב גפני, איך שניהל את הוועדות, מצד אחד ללא משוא פנים, ומצד שני אתה בעצמך יודע כמה שהוא היה נותן לכולם לדבר, כמה שהוא היה נותן לכולם לפעול.

ינון אזולאי: נכון שיהיה לך יותר קשה, כי יש לך גם שר אוצר מעליך וגם שר במשרד האוצר מעליך וגם ועדת רפורמות מעליך – בקיצור, אתם משפחה אחת כולה שנמצאת על הכלכלה של המדינה.

ינון אזולאי: אני רק מקווה שתשאירו שם משהו לשאר האוכלוסיות.

ינון אזולאי: הרב גפני, אנחנו ממשיכים פה בוועדת הכספים יחד להילחם למען החלשים ולמען עם ישראל.

ינון אזולאי: כשתהיה הוועדה הקבועה, מי שיהיה, אנחנו נוסיף ונברך.

ינון אזולאי: תודה רבה.

עידית סילמן: לפני ההתייחסות שלך, חבר הכנסת גפני, חבר הכנסת עודד פורר ביקש.

יוליה מלינובסקי: השר.

עידית סילמן: מתנצלת, השר.

עודד פורר: אני כבר לא חבר כנסת, התפטרתי במסגרת החוק הנורבגי.

חוק מושחת זה היה...

ינון אזולאי: תלוי באיזה צד אתה נמצא.

עודד פורר: אני מציע לך, חבר הכנסת אשר, להאזין לנאומים שלנו גם כשאתם העברתם את החוק הנורבגי ואמרנו לכם בדיוק שחוק נורבגי הוא מבורך, תלוי במינון ובמידה, ובהחלט שתי סיעות - - -

קטי קטרין שטרית: ואז אתם הגברתם את המינון.

עודד פורר: אנחנו לא שינינו את החוק הנורבגי.

קטי קטרין שטרית: כן, אבל הגברתם את המינון, החוק עצמו בסדר.

עודד פורר: הוא לא הורחב.

עודד פורר: חברים, לפחות בוועדות הכספים נהוג לדייק, אבל בואו נדבר ממין העניין.

עודד פורר: ראשית, לפני ההצבעה, אני רוצה לומר שתי מילים.

עודד פורר: אני חושב שחבר הכנסת גפני, יושב-ראש ועדת הכספים, כיהן פה – אני לא יודע להשוות בין יושבי ראש, אבל בהחלט גם הוא מספר שנים רב ביותר, ואולי לצערו הוא לימד פה הרבה מאוד תלמידים.

עודד פורר: אחר כך הוא קצת סבל מהם בחלק מהמקרים, אז בהחלט אלכס אני רוצה לאחל לך שתדע לנהל את הישיבות האלה בנועם ובשקט כדי בסוף באמת לבצע את הדברים.

עודד פורר: המטרה של הוועדה הזאת היא לאפשר למדיניות הכלכלית להתבצע ולטייב אותה, ואני בטוח שאתה תעשה את זה מצוין גם עם הניסיון שלך כמנכ"ל משרד וגם עם מה שגם אתה למדת מחבר הכנסת גפני, ושלא תצא תקלה תחת ידך, כמו שאמר ינון, אני מקבל את הברכה הזאת.

עודד פורר: אני רוצה גם להודות לחבר הכנסת גפני, שיצא לי ללמוד ממנו לא מעט כמי שכיהן כחבר בוועדה כשהוא יושב ראש.

עודד פורר: מה אני אגיד לך?

עודד פורר: אני מקווה בשבילך, אלכס, שאתה תדע את כל התרגילים של גפני כדי שנוכל לעשות פה את כל - -

אלכס קושניר: יהיה לי שיעור פרטי אתו, אני בטוח.

עודד פורר: - - אבל כדי שנוכל באמת הפעם להגשים את המדיניות הממשלתית.

עידית סילמן: תודה רבה.

עידית סילמן: חבר הכנסת ניר ברקת, בבקשה.

ניר ברקת: קודם כל לאחל מזל טוב ליושב-ראש הכנסת.

ניר ברקת: זו הזדמנות ראשונה לאחל לך המון המון בהצלחה.

ניר ברקת: אני מכיר את גפני כיושב-ראש ועדת הכספים עוד כראש העיר ירושלים.

ניר ברקת: לעולם כשהייתי מגיע לכאן, כמובן גם כחבר בוועדת הכספים בקדנציה הקודמת, לעולם תמיד הרגשתי שאתה אדם ישר, ממלכתי וממצה מהליכים.

ניר ברקת: בוועדת כספים, עד שלא הבאת את כולם להבנה עמוקה של הנושא, לא שחררת.

ניר ברקת: אתה איש חרוץ ותמיד פעלת לקרב לבבות ולהביא את כולם לאותו צד, גם את הדרג המקצועי, את האוצר, וגם את האופוזיציה והקואליציה, ואני הרגשתי – אני חושב שכולנו הרגשנו כאן – שאנחנו קודם כל שייכים לוועדת הכספים ורק אחרי זה למפלגות.

ניר ברקת: היכולת הזאת לייצר ביחד היא נכס מאוד מאוד גדול לכנסת.

ניר ברקת: אני חושב שבעת הזאת, כשיש תחושה לא נעימה שמתרוצצת בכנסת, אני חושב שככל שנצליח להעתיק את המודל הזה, הרב גפני, כפי שפעלת פה בוועדת הכספים לשאר הכנסת, אני חושב שנעשה לכולנו, נעשה לעם ישראל מצווה.

ניר ברקת: אני רוצה לאחל לך המון המון בהצלחה בכניסה.

ניר ברקת: אין ספק שגפני הוא מודל לחיקוי בהרבה מאוד מובנים, ובעזרת השם, אם נמשיך ככה כפי שהיה קודם, אם תמשיך באותו קו, אני חושב שנשרת טוב את עם ישראל, אז שיהיה בהצלחה.

עידית סילמן: << יור >> תודה רבה.

עידית סילמן: << יור >> << יור >> חבר הכנסת יעקב אשר, בבקשה.

עידית סילמן: << יור >>

אדוני היושב-ראש, אני שמעתי את מה שאמרת קודם.

באמת אחד הדברים שייאמר לשבחך, כמו שהצעת מקודם גם לחברי הכנסת, שלפעמים גם לא הצבעת לפי הכתבה כזאת או אחרת של מפלגה, והיית איש מפלגה נאמן, אבל עבדת גם על פי צו מצפונך.

אני חושב לתומי, מאחר ואני מגיע כרגע מהוועדה המסדרת, ששם למרות שניסינו להסביר בצורה הכי יפה ומכובדת – ואני אומר את זה, למרות שאני בטוח שהרב גפני לא רוצה שאני אגיד את זה, אבל זה לא בשבילו ולא לכבודו, אלא לכבוד חברי הכנסת ולכבוד כולנו – דווקא ההצבעה הזאת היא ההצבעה שהייתם צריכים להגיד לא להכתבה של המפלגות שלכם ולא לעשות ועדה זמנית על ועדה זמנית ולא לחכות שבוע, שבועיים ולעשות את זה בצורה מכובדת, כמו שצריך, כפי שיאה וכפי שנאה, בטח לאחד שהטביע ועוד יטביע חותם ענק פה.

אמרו פה מקודם שלמדו מגפני הרבה תרגילים, אבל תלמדו לעשות את התרגילים האלה, כמו שהוא עשה אותם, לקולא.

הוא לא עשה רק תרגילים לציבור מסוים, הוא לא עשה תרגילים לאנשים שהוא מקורב אליהם.

הוא עשה תרגילים מול פקידות, לפעמים אטומה, מול שרים שהמדיניות הכלכלית שלהם לא הייתה נכונה.

את זה תלמדו.

תלמדו גם את התרגילים, אבל תלמדו גם לאיפה לכוון אותם.

עידית סילמן: תודה רבה.

קטי קטרין שטרית: אני רוצה לחזור על הברכות שבירכתי יושב-ראש הכנסת, את ידידי היקר מיקי לוי, שאני בטוחה שכמו שהוא עשה את עבודתו באופן מקצועי ויסודי, אני בטוחה שהוא יעשה את זה גם מעל דוכן המליאה כל פעם מחדש ובנשיאות; ואת יושב-ראש ועדת הכספים הנכנס, את אלכס קושניר, שאני גם בטוחה שהוא יעשה עבודה מקצועית ויעשה אותה בצורה טובה.

קטי קטרין שטרית: לך היושב-ראש היוצא, הרב גפני, אני רוצה לבקש סליחה וגם תודה.

קטי קטרין שטרית: סליחה שכמוני כמו כל עם ישראל, שהצטיירת בתקשורת כמי שדואג רק לחרדים, כסף וכסף וכסף; עשית את זה בצורה כל כך רחבה, כל כך טובה.

קטי קטרין שטרית: דאגת לכל המגזרים, דאגת לכל הילדים.

קטי קטרין שטרית: ילדי ישראל היו עבורך לא משנה איפה הם לומדים, מה צבע עורם, מי הם.

קטי קטרין שטרית: אני חשבתי לתומי וטעיתי, ואני מבקשת על זה סליחה, כי אתה מבחינתי היית יושב-ראש ועדת הכספים המקצועי ביותר, הטוב ביותר, ומי שעשה את הדברים ללא משוא פנים.

קטי קטרין שטרית: תמיד היית אומר לי: קטי, יש לך סיעתא דשמיא.

קטי קטרין שטרית: אני חושבת שלך יש סיעתא דשמיא, שעשית את הדברים האלה בצורה הכי טובה.

קטי קטרין שטרית: אני מאחלת לך, בעזרת השם, שתחזור במהרה, ותודה רבה בשם הילדים האלרגיים, הילדים בחינוך המיוחד, הרופאים, מס המעסיקים לחקלאים, כל הדברים שהובלתי יחד אתך כיושב-ראש הוועדה, תודה רבה גדולה.

עידית סילמן: תודה רבה.

עידית סילמן: חברת הכנסת קרן ברק, בבקשה.

קרן ברק: קודם כל ברכות ליושב-ראש הנכנס, אני מקווה שתעשה את זה בצורה הטובה ביותר, הממלכתית והמאחדת ביותר.

קרן ברק: אנחנו נהיה כאן כדי לבדוק את זה יום יום, שעה שעה.

אלכס קושניר: אין לי ספק, קרן.

קרן ברק: אתה יודע, הבטחות צריך לקיים.

קרן ברק: אני את יושב-ראש הכנסת בירכתי היום במליאה, אז שוב ברכות.

משה גפני: אפשר לברך פעמיים.

קרן ברק: אז פעמיים כי טוב, אני מברכת שוב.

קרן ברק: תפקיד חשוב מאוד, גודל האחריות של הכבוד הזה נופל על כתפיך.

קרן ברק: לגבי חתן השמחה, אני חייבת להגיד שאני מכירה אותך המון המון שנים, הרבה לפני שנבחרתי לכנסת, כ-20 שנים.

קרן ברק: תמיד היית מאושיות המקום הזה של הכול, של עשייה, של כבוד, של הכול בדרך ארץ.

קרן ברק: ברגע שנבחרתי לכנסת, הייתי חברה בוועדת הכספים, הייתי חברה בוועדת הכספים מהרגע הראשון, במעבר, בקבוע, עוד מעבר, עוד מעבר, כל הזמן.

קרן ברק: אני מודה לך על שיתוף הפעולה.

קרן ברק: כל פעם שהיו לי נושאים שהיו חשובים, ולא משנה בכלל באיזו קטגוריה ובאיזה סעיפים הם היו קשורים, תמיד אתה נרתמת במהירות גדולה מאוד לקדם אותם, להקשיב, לדרוש ממי שהיה פה, עם הרבה שום שכל, עם הרבה סבלנות.

קרן ברק: מודה, הרבה פעמים הרבה יותר סבלנות משלי.

קרן ברק: נראה שאתה כבר חלק מהוועדה הזאת, מהכיסא הזה, וזה יהיה קשה כשזה לא יהיה.

קרן ברק: אני מחבקת אותך וירטואלית ואומרת לך תודה רבה על הכול, על כל מה שעשית, לנו, לעם ישראל בכללותו, ללא הבדלים של מין, גזע, מגזר, עדה, הכול כולל הכול כולל הכול.

קרן ברק: תודה.

עידית סילמן: תודה רבה.

עידית סילמן: חבר הכנסת ניר אורבך, בבקשה.

ניר אורבך: קודם כל ברכות ליושב-ראש הכנסת, אתמול כבר זכיתי לקבל ממנו על הדוכן שיעור בכבודה של הכנסת, תודה.

ניר אורבך: אני חבר כנסת חדש, אני תקופה קצרה בוועדה, אבל קשה מאוד שלא להכיר בעבודה שעשה הרב גפני, ביעילות, במקצועיות ובמסירות, וכמו שאמרו גם בדאגה לשכבות החלשות, בעמידה, הקשוחה אפילו לעתים, מול פקידי הממשלה ומול השרים.

ניר אורבך: אני באמת מודה לך על השיעורים שכבר זכיתי ללמוד.

ניר אורבך: אלכס, קודם כל הרבה הרבה בהצלחה.

ניר אורבך: אנחנו הספקנו להכיר.

ניר אורבך: אני פונה אליך בבקשה.

ניר אורבך: מעבר למה שקורה פה בכנסת, ואנחנו חברי הכנסת החדשים גם מקבלים שיעורים בוועדות, יש פה אוכלוסיות שלמות שחוששות ממה שהולך לקרות פה.

ניר אורבך: ועדת הכספים זו ועדה – שוב, אני אומר שלמדנו את זה גם אצל הרב גפני – שצריכה לתת מענה לכלל האוכלוסיות.

ניר אורבך: אני חושב שהיו לנו שנתיים של מערכות בחירות, כשכמעט כולנו היינו עם סכין בין השיניים, כל אחד עם האג'נדה שלו ודיברנו על זה.

ניר אורבך: אני חושב שוועדת הכספים זו אחת הוועדות החשובות, ואתה אחד האנשים היותר ראויים לעמוד בראשה.

ניר אורבך: האחריות עליך היא כבדה, ואנחנו נעזור לך בזה, אבל אנחנו חייבים לתת מענה לכלל האוכלוסיות ואני מאחל לך באמת הצלחה מכל הלב.

עידית סילמן: חברת הכנסת מירב בן ארי, בבקשה.

מירב בן ארי: אדוני, אני מתנצלת, אני צרודה, אבל הייתי חייבת לבוא להגיד לך תודה רבה.

מירב בן ארי: הייתי אתך ארבע שנים, מ-2015 עד 2019.

מירב בן ארי: הייתי אתך פה בשני תקציבי מדינה, הייתי אתך פה בהרבה הרבה שלבים.

מירב בן ארי: אתה אחת ההפתעות הגדולות שלי בכנסת.

מירב בן ארי: אני הגעתי לכאן בלי להכיר טוב את המגזר החרדי ושני האנשים שהיו בשבילי השראה זה אתה ומרגי מש"ס, שהייתי אתו בוועדת החינוך ואתך פה בכספים.

מירב בן ארי: אני רוצה להגיד לך תודה בשם כל עם ישראל.

מירב בן ארי: אף פעם לא ראיתי אותך כמישהו שדואג למגזר שלו, תמיד ראיתי אותך כמי שדואג לכולם, תמיד הדלת שלך הייתה פתוחה, תמיד הייתה אוזן קשבת, ואני שמחה שהייתה לי את הזכות לעבוד אתך.

מירב בן ארי: מעבר לכול, אתה באמת אדם נעים, כיף לשבת אתך, כיף להתייעץ אתך, ואני מאוד מאוד שמחה שאתה בכנסת.

מירב בן ארי: אני בטוחה בטוחה, שתעשה עוד דברים נפלאים לעם ישראל.

מירב בן ארי: מעולם לא ראיתי בך דמות מגזרית, תמיד ראיתי בך דמות שדואגת לכולם.

מירב בן ארי: תודה רבה על הכול.

עידית סילמן: << יור >> חבר הכנסת אחמד טיבי, בבקשה.

עידית סילמן: << יור >>

קריאה: אחמד, אי אפשר שני נאומים באותו יום.

קריאה: ..

ינון אזולאי: אם זה מפרגן, אתה יכול.

אחמד טיבי: המעמד הפעם שונה, שם הייתה הצבעה אבל חילופין, ועכשיו זה טקס פרידה.

אחמד טיבי: אני חבר מזה שנים רבות בוועדת הכספים, ואתה עמדת בראשה.

אחמד טיבי: אתה בהחלט עונה להגדרה של האיש הנכון במקום הנכון, וגם משרת ציבור נאמן.

אחמד טיבי: א.

אחמד טיבי: אני שמעתי על נציג מגזרי וכדומה.

אחמד טיבי: זו לא בושה לייצג את המגזר ששלח אותך לכנסת, אבל אתה מעבר לייצוג הזה.

אחמד טיבי: אתה היית קשוב לכלל הרבדים בחברה, לכל so called המגזרים.

אחמד טיבי: אני רוצה להודות לך באופן אישי על ההקשבה, העזרה והסיוע.

אחמד טיבי: בכל פעם שפניתי, פנינו אליך בנושא רשויות ערביות, אזורי עדיפות, פריפריה, ילדים בעלי צרכים מיוחדים, מיקי, שעשינו יחד, נושאים הקשורים בנגב, אין נושא שהעליתי בפניך גם כאן, אבל גם במשרד, שלא סייעת בו מול אגף התקציבים, מול משרד האוצר ומשרדי הממשלה.

אחמד טיבי: אני שמעתי נימה של הספד בכמה דברים.

אחמד טיבי: אני מכיר את משה גפני, אני מציע לכם להירגע, האיש לא הולך לשום מקום.

מירב בן ארי: אנחנו מודים לו על תקופה.

ינון אזולאי: אחמד, הם נפרדים, הם לא יחזרו כשהוא יהיה יושב-ראש ועדת כספים, לזה אתה מתכוון.

מירב בן ארי: ינון, אל תבנה על זה.

אחמד טיבי: אני בטוח שכשהוא יחזור להיות יושב-ראש ועדת כספים, הרבה מהנורבגים לא יהיו פה.

אחמד טיבי: משה, כבוד היה להיות חבר בוועדה שאתה עומד בראשה.

אחמד טיבי: העבודה אתך הייתה עבודה מאתגרת.

אחמד טיבי: אתה תמיד נתת כבוד לאחר, וזה לא בדיוק מצרך שקיים בכנסת בגלל הקוטביות.

אחמד טיבי: אני מקווה שבעבודה המתמשכת של ועדת הכספים בראשות חבר הכנסת קושניר, ההקשבה הזאת לכלל החלקים בחברה תהיה קו מוביל.

אחמד טיבי: משה גפני, אתה אדם לפני שאתה חבר כנסת ופוליטיקאי, ותודה רבה.

משה גפני: << מנהל >> תודה רבה.

משה גפני: << מנהל >>

עידית סילמן: תודה רבה.

עידית סילמן: חבר הכנסת יבגני סובה לא כאן.

עידית סילמן: בבקשה, מוסי.

מוסי רז: אני רוצה לשבח את יושב-ראש הוועדה היוצא, חבר הכנסת משה גפני, שאתה כבר 33 שנה בכנסת, נכון?

מוסי רז: ותיק חברי הכנסת, כי יש שניים שיצאו וחזרו, נתניהו והנגבי.

מוסי רז: ותיק חברי הכנסת, יצא לי להשתתף במשך יותר שנה וחצי, כמעט שנתיים, בוועדות שניהלת.

אחמד טיבי: זה סימן שהוא לא יכול להיות ראש ממשלה בימים אלה, כי הוא מעבר לשישה, שבעה מנדטים.

אחמד טיבי: ..

מוסי רז: ניתן לראות בקלות, שאתה לא רק ותיק חברי הכנסת, אלא גם המנוסה בחברי הכנסת.

מוסי רז: לפעמים היו חילוקי דעות, אגב בוועדת הכספים לא כל כך גדולים ולא כל כך רבים, צריך להגיד, אבל אני חושב שלוועדת הכספים ולך הייתה תרומה מאוד גדולה בנושא הזה.

מוסי רז: הייתה פחות הרגשה של קואליציה נגד אופוזיציה.

מוסי רז: זה קרה לפעמים, לא שזה לא קרה, וכמובן שכשיש תקציב זה קורה, אבל בדרך כלל זה קרה מעט מאוד, הייתה הרבה יותר ענייניות.

מוסי רז: אני חושב שלך כיושב-ראש ועדה יש חלק גדול מאוד בזה.

מוסי רז: אני באופן אישי לא מסתיר את רצוני, שתצטרף לקואליציה ומצדי תהיה בתפקיד הזה.

מוסי רז: אני מקווה שלא סיבכתי אף אחד עכשיו, לא אותך ולא מישהו מהקואליציה.

ניר ברקת: צריך להחליף אחרים בקואליציה.

מוסי רז: בלי להחליף, בלי להחליף.

ינון אזולאי: מוסי, הוא יכול להיות יושב-ראש ועדת כספים גם כשהוא באופוזיציה, רק תצביע עכשיו בעד והכול מסתדר.

מוסי רז: זה לא כל כך נהוג.

עידית סילמן: בואו נשאיר את הברכות.

מוסי רז: הדבר האחרון שאני רוצה להגיד לך חבר הכנסת גפני וגם לחברי הכנסת החרדים האחרים כאן, אני באופן אישי, ואני בטוח שאני לא היחיד, לא אאפשר פגיעה בזכויות של חרדים, זה לא עומד על הפרק.

מוסי רז: יש ויכוחים בקצוות, אבל לא נאפשר פגיעה בזכויות של חרדים, בזכויות אדם של חרדים.

מוסי רז: אני מתנדב להיות בן ברית לנושא הזה, ואני בטוח שרבים מחבריי גם בסיעה וגם בקואליציה, אנחנו צריכים להמשיך יחד בשותפות כולנו יחד.

מוסי רז: בהצלחה ליו"ר האופוזיציה בוועדת הכספים, מסכן יהיה - - -

עידית סילמן: אחרון הדוברים, חבר הכנסת אופיר כץ, בבקשה.

אופיר כץ: גברתי יושבת הראש, הייתי מרכז הקואליציה בוועדת הכספים.

אופיר כץ: אני רוצה להגיד לך גפני לא רק ברמה של הוועדה עצמה, בכלל בתקופה שאנחנו ביחד בוועדה, אתה חבר הכנסת שלימד אותי פה הכי הרבה, איך להתנהל, איך להתנהג עם האופוזיציה, בכלל חקיקה, והדבר הכי חשוב זה להיות בן אדם.

אופיר כץ: אם היינו סוגרים משהו, זה היה פשוט במילה, בשיחת טלפון, ולא היה צריך לחזור על זה ולא להזכיר לך ולא שום דבר.

אופיר כץ: מילה אתך מספיקה, וזה לא דבר מובן מאליך.

אופיר כץ: אומר לך תודה שקידמת דברים חשובים ועצומים למען אזרחי ישראל.

אופיר כץ: גם אני מהפן שלי, שזה תקצוב בתי החולים בפריפריה, סייעת לי מאוד והצלחנו להביא להישגים משמעותיים בנושא הזה.

אופיר כץ: באופי שלך, תמיד היה חשוב לך – גם כשהיה לך רוב, ותמיד דאגנו שיהיה לנו רוב – שתהיה פה הצבעה פה אחד.

אופיר כץ: תמיד רצית שגם חברי האופוזיציה, דברים שהם מעלים ורוצים, תמיד חתרת שגם הם יהיו מרוצים.

אופיר כץ: אני לא חושב שיש עוד ועדה, עם כל המורכבות שלה והדברים המשמעותיים, שהעבירה כל כך הרבה נושאים פה אחד.

אופיר כץ: אני מודה לך בשם כל אזרחי מדינת ישראל על הדברים החשובים שעשית.

אופיר כץ: אלכס, היה לנו מורה טוב.

אופיר כץ: אני מקווה שלקחת ממנו הרבה דברים.

אופיר כץ: אם כבר באופוזיציה, עדיף שזה יהיה אתה, ואני מאחל לך אם בהצלחה.

מירב בן ארי: אני רק רוצה להגיד בהצלחה לאלכס קושניר, כי מרוב שדיברתי על גפני, לא אמרתי לך בהצלחה.

עידית סילמן: אז בהצלחה חבר הכנסת אלכס קושניר, אתה נכנס לנעליים גדולות וברוכות.

עידית סילמן: משה גפני, בשם כולנו פה אני מבקשת להודות לך על העבודה המקצועית והמסורה שלך לאורך השנים, על האופן שבו התנהלת, באורך רוח, בהקשבה, מתוך כבוד גדול לבית הזה.

עידית סילמן: יהא זה מודל מנצח לכל מי שנכנס לנעליך.

עידית סילמן: תודה רבה רבה.

עידית סילמן: גפני כגפן השתבח פה עם השנים וכולנו זכינו ללמוד.

עידית סילמן: אני חוזרת, בהתאם להוראות סעיף 106(א)(1) לתקנון הכנסת, הוועדה תבחר יושב ראש מבין חבריה לפי המלצת ועדת הכנסת.

עידית סילמן: לעניין הוועדות הזמניות, מחליפה הוועדה המסדרת את ועדת הכנסת, והחליטה להמליץ - -

רגע, מה זה עכשיו, הצבעה?

עידית סילמן: כן.

עידית סילמן: - - לוועדה הזמנית לענייני כספים לבחור בחבר הכנסת אלכס קושניר כיושב-ראש הוועדה.

עידית סילמן: דבריך, חבר הכנסת גפני, בבקשה.

משה גפני: גברתי היושבת ראש, האמת היא שאני בהתרגשות גדולה.

משה גפני: קודם כל אני רוצה לברך אותך, חבר הכנסת אלכס קושניר.

משה גפני: אם אכן תיבחר, אני מברך אותך.

משה גפני: אני חצוי לשניים, זאת אומרת באופן ציבורי אני מקווה שלא תצליח, אבל באופן אישי אני מקווה שכן תצליח, והאישי גובר אצלי על הציבור, ואני חושב שנעשה הכול על מנת שתדאג לכלל אזרחי המדינה ותעשה את זה כפי שצריך.

משה גפני: אדוני יושב-ראש הכנסת, אתה היית חבר ממש בוועדה, חבר שלי, חבר של הוועדה ועשית את הדברים.

משה גפני: כמה פעמים נעזרתי בך, כאשר היו פה מחלוקות וכשהיה צריך לשנות דברים ולעשות דברים, ואני ממש מודה לך על כך.

משה גפני: ואני התרגשתי – כשדיברת אתי על הבריאות, נזכרתי כשהיית מפקד מחוז ירושלים, כשהיה פיגוע, נסעתי לבקר אותך, אתה קיבלת התקף ואני נסעתי לבקר אותך בבית החולים.

משה גפני: אני לא אשכח את זה עד היום, וכשאתה מברך בבריאות המתפלל על חברו, נענה תחילה.

משה גפני: אני מברך אותך שתהיה בריא ושלם והכול יהיה בסדר.

משה גפני: אני גם כן עברתי איזה משהו כזה, ואחרי שסיימתי באתי לרופא ושאלתי אותו: האם אני יכול לחזור לעבודה?

משה גפני: הוא אמר לי: כן, אין בעיה, רק אל תתרגז.

משה גפני: אמרתי לו: תחפש לי עבודה אחרת.

משה גפני: אני באמת מודה לכולם על הברכות, על הדברים.

משה גפני: מיקי לוי, יושב-ראש הכנסת, יכול לזכור את זה.

משה גפני: אני חייב תודה ליועצת המשפטית של הכנסת.

משה גפני: בין יתר הדברים שעשינו כאן, עשינו את הטבות המס ליישובים בפריפריה, וזאת הייתה אחת הפעמים היחידות, שכאשר זה עבר בקריאה שנייה ושלישית, כל חברי הוועדה עמדו על רגליהם ומחאו כפיים, מכיוון שעל פי החלטת בג"ץ ועל פי מה שהיה אמור לקרות וממשלות שלא עשו את עבודתן במשך שנים רבות, אנחנו לקחנו את זה על עצמנו, וזה היה לא פשוט ולא קל, והיועצת המשפטית עזרה, עשתה, ואנחנו התייעצנו בעניין הזה והצלחנו להעביר את זה כמו הרבה נקודות שאני יכול להביא יחד עם החברים במהלך כל התקופה הזאת.

משה גפני: אני יודע שאנחנו נמצאים במשטר דמוקרטי.

משה גפני: אני מקבל את העניין הזה שמתחלפים.

משה גפני: בסדר, אני לא פעם ראשונה מתחלף.

משה גפני: התחלפתי, אני רק מזהיר אתכם, אני הולך לחזור.

משה גפני: אם אנחנו מודדים את זה לפי הפעמים הקודמות, אז אני חוזר.

משה גפני: אני מתכוון לעשות עבודה.

משה גפני: אני מבין שאין זמן.

משה גפני: אם אכן תיבחר עכשיו ליושב-ראש ועדת הכספים, יש לי מכתב אליך.

משה גפני: אתמול הייתה החלטת בג"ץ.

משה גפני: בהחלטה שאנחנו קיבלנו כאן פה אחד, אנחנו קבענו נוהל על דעת היועצת המשפטית של הכנסת, של הוועדה.

משה גפני: עשינו את הנוהל הזה וקיבלנו החלטה כולם, ללא יוצא מן הכלל, ובא בג"ץ ופסל את זה.

משה גפני: אני מבקש על זה דיון, מכיוון שזאת שאלה למה זה אנחנו.

משה גפני: החוק קובע שיש דברים שהכנסת צריכה להחליט, יש דברים שהחוק קובע שוועדת הכספים צריכה להחליט.

משה גפני: אם יש מצב ששיקול הדעת שלנו לא מספיק, אלא צריך שיקול דעת של שופטי בית המשפט העליון, גם אלה שסבורים שצריך לחזק את מעמדו של בית המשפט, זה יחליש אותו.

משה גפני: אני אבקש דיון על העניין הזה.

משה גפני: לא נתתי לך את המכתב, כי אני לא יודע אם נבחרת או לא, אבל אם נבחרת אני נותן לך את המכתב.

משה גפני: אני בכל מקרה מאחל לכולם הצלחה.

אופיר כץ: הרב גפני, ההחלטה שלהם משליכה לא רק על ועדת הכספים, אלא על יכולת הפיקוח של כל ועדות הכנסת, זאת פגיעה קשה בנו.

משה גפני: נכון, נכון.

משה גפני: לפעמים יש מחלוקת בכנסת, יכולים להיכנס בתווך, באמצע, בין יהודים לערבים, בין ימין לשמאל, בין דתיים לחילוניים.

משה גפני: כאן הייתה החלטה פה אחד, היה נוהל שקבענו.

משה גפני: שבית המשפט העליון יואיל בטובו להגיד למה אנחנו נמצאים בכלל, להרי למה צריך אישור של ועדת הכספים?

משה גפני: כולם היו בעד.

משה גפני: לכן גברתי היושבת ראש, אני לא הולך לערער בדברים, אני מקבל כל החלטה שתתקבל כאן.

משה גפני: אני לא אצביע, מישהו מחברי הסיעה שלי יצביע, יעקב אשר, בסדר?

משה גפני: אבל אני מאחל לך הצלחה.

משה גפני: תדע לך שבוועדה הזאת אפשר לעשות את הדברים הכי רעים, אבל אפשר לעשות את הדברים הכי טובים, בגלל שזאת ועדה שיש לה משמעות עצומה.

משה גפני: תמיד שואלים אותי: למה אתה רוצה ועדת כספים?

משה גפני: היית יכול לקחת שר, למה אתה צריך לקחת ועדת כספים?

משה גפני: אמרתי: א.

משה גפני: בגלל שאני אוהב כסף, להשתיק את אלה שנגדי, אבל אחרי זה אמרתי את האמת: אני אוהב לעבוד בכול.

משה גפני: בוועדת הכספים, בניגוד לכל הוועדות של הכנסת, ובניגוד לשרים שמטפלים בתפקיד שלהם, ועדת הכספים עוסקת בכול: היא עוסקת בביטחון, היא עוסקת בכלכלה, היא עוסקת בחברה, היא עוסקת במיסוי ועוסקת בכל.

משה גפני: אני מאחל לך בהצלחה.

משה גפני: אני מודה לך גברתי היושבת ראש, תודה רבה לכל החברים שריגשו אותו מאוד.

עידית סילמן: תודה רבה.

עידית סילמן: חבר הכנסת מקלב, בבקשה.

אורי מקלב: אנחנו הולכים 32 שנה בדרך רצופה בפוליטיקה, גם כשהייתי חברי כנסת, אבל בוודאי במפלגה, בכל אופן אני רואה חובה וזכות להגיד מספר מילים.

אורי מקלב: אם אנחנו מתעלמים מהרגע של ההחלפה עכשיו ומתעלמים מהפוליטיקה וגם מקבלים את הכרעת הרוב, בסופו של דבר חבר הכנסת גפני, אנחנו מכירים הרבה שנים.

אורי מקלב: אני יודע לא רק להכיר אותו מוועדת הכספים.

אורי מקלב: כולנו מכירים את הכישורים שלו ואת היכולות שלו ואת האחריות הגדולה שיש לו לוועדת הכספים ובכלל לפעילות הפרלמנטרית.

אורי מקלב: אני חושב שכל פרלמנט היה מתכבד בפרלמנטר ותיק, אני חושב היום הכי ותיק, עם ניסיון רב ועם פעילות גדולה.

אורי מקלב: אני חושב שהוא מחייב את כולנו בנמרצות לקום כל בוקר 32 שנה, 30 שנה לקום כל בוקר, בנמרצות נוספת לבוא לכנסת, עם רעב כדי לעבוד יותר.

אורי מקלב: שום דיון לא נעלם מעינו.

אורי מקלב: כחבר ועדת הכספים, יש לו הרבה תפקידים – הוא יושב ראש המפלגה והוא גם מזכ"ל המפלגה.

אורי מקלב: הדבר הראשון אצלו זו האחריות הכללית.

אורי מקלב: יושב-ראש ועדת הכספים היה הדבר הראשון.

אורי מקלב: הוא הרגיש את האחריות הכוללת לכולם.

אורי מקלב: איך אדם שבסך הכול מגיע מפוליטיקה, מוציא את המשקפיים הפוליטיים ומרכיב משקפיים אחרות, שרואות לנגד עיניו את כלל האוכלוסיות, את הצרכים הרבים, במיוחד כשזה מגיע לפרט, לחלשים יותר.

אורי מקלב: באיזה תפקיד שלא תהיה, אנחנו מאחלים לך בריאות טובה, המשך עבודה פרלמנטרית פורה ומהנה.

אורי מקלב: אתה משמש לנו דמות למופת, שמובילה את העשייה של תפקיד נציג ציבור.

אורי מקלב: ברכה והצלחה, וגם ברכה ליושב-ראש החדש, יש לך ממי ללמוד, זה כבר יותר קל.

יוליה מלינובסקי: ללמוד זה תמיד טוב.

אורי מקלב: אדם צריך להחליט שהוא באמת תלמיד.

עידית סילמן: תודה רבה.

עידית סילמן: אנחנו עוברים להצבעה.

אני מבקש התייעצות סיעתית.

יוליה מלינובסקי: בשביל מה יעקב?

כי ביקשתי.

יוליה מלינובסקי: יושב-ראש הכנסת פה, גפני פה.

אני ביקשתי התייעצות סיעתית.

את לא צריכה לעשות לי היכרות עם יושב-ראש הכנסת, יש לי כבר.

עידית סילמן: התייעצות סיעתית, חמש דקות בבקשה, בדיוק בשעה 15:05.

עידית סילמן: שלום לכולם, 15:06 כבר.

עידית סילמן: אנחנו ממשיכים להצבעה, הצבעה בהתאם להוראת סעיף 106(א)(1) לתקנון הכנסת.

עידית סילמן: הוועדה תבחר יושב-ראש מבין חבריה לפי המלצת ועדת הכנסת.

עידית סילמן: לעניין הוועדות הזמניות, מחליפה הוועדה המסדרת את ועדת הכנסת, והיא החליטה להמליץ לוועדה הזמנית לענייני כספים לבחור בחבר הכנסת אלכס קושניר כיושב-ראש הוועדה.

אני מצביע במקום הרב גפני.

עידית סילמן: מי מצביע בעד?

יוליה מלינובסקי: אני מצביעה במקום אלכס.

במקום מי?

במקום יש עתיד?

את לא יכולה.

אלכס קושניר: לא, במקומי.

אלכס קושניר: היא מצביעה במקומי.

עידית סילמן: מי מצביע בעד?

עידית סילמן: מי מצביע נגד?

עידית סילמן: מי נמנע?

עידית סילמן: הצבעה בעד – 9 נגד – 7 נמנע – 1 אושר.

עידית סילמן: אחד נמנע, אחמד טיבי.

עידית סילמן: תשעה בעד, שבעה נגד, אחד נמנע.

עידית סילמן: ההחלטה אושרה.

איתמר בן גביר: יש לי בקשה.

איתמר בן גביר: אני אמנם חדש כאן, אבל היות ושמעתי את כולם כאן מדברים בשבח הרב גפני, סעיף 115 קובע שאפשר לבקש דיון מחדש, וכך אני מבקש.

רביזיה.

עידית סילמן: בשעה 15:38 רביזיה.

עידית סילמן: אנחנו מחדשים את הדיון, הגשת רביזיה על ההודעה לוועדת הכספים.

עידית סילמן: מי שהגיש את הרביזיה, חבר הכנסת איתמר בן גביר, בבקשה.

איתמר בן גביר: אני אסביר גם למה הטרחתי אתכם עד לכאן בפעם השנייה.

איתמר בן גביר: זה באמת קשור לדברים שנאמרו כאן על הרב גפני.

איתמר בן גביר: באמת שמעתי כאן

איתמר בן גביר: מכל קצוות הקשת דברים, שאם אני מסכם אותם, הרב גפני הוא עיוור צבעים.

איתמר בן גביר: למה הכוונה בעיוור צבאים?

איתמר בן גביר: הוא לא מסתכל – לא על גזע, לא על לאום, לא על דת ולא על מין, אלא באמת מקבל כל אחד ואחד, מקבל את השונה, מקבל את האחר, מקבל את התפיסה הזאת שלכל אחד מגיע.

איתמר בן גביר: לא לוקחים ילד ואומרים: רגע, הוא חרדי אז לא ניתן לו, רגע הוא מתיישב אז לא ניתן לו, רגע הוא עולה חדש מרוסיה אז לא ניתן לו.

איתמר בן גביר: אין דבר כזה.

ולדימיר בליאק: יש לך מה ללמוד ממנו.

יוראי להב-הרצנו: זאת תפיסה שאתה מתחבר אליה.

יוראי להב-הרצנו: ..

איתמר בן גביר: לא, אל תקטעו אותי.

יוראי להב-הרצנו: זו התפיסה שאתה מתחבר אליה, חבר הכנסת.

יוראי להב-הרצנו: ..

איתמר בן גביר: אל תקטעו אותי, אני מנהל דיון מתורבת, תרבותי.

איתמר בן גביר: בוא נתנהל לפי הסדר.

איתמר בן גביר: אגב, כמה זמן יש לי?

איתמר בן גביר: חצי שעה?

איתמר בן גביר: כמה זמן אפשר לדבר?

עידית סילמן: לא, למה חצי שעה?

עידית סילמן: כמה דקות, קדימה.

איתמר בן גביר: רק כמה דקות?

עידית סילמן: נכון.

איתמר בן גביר: חשבתי שהרבה יותר מזה.

איתמר בן גביר: מה, לא חצי שעה?

עידית סילמן: לא לא.

איתמר בן גביר: רציתי להביא פסקי דין ולצטט.

עידית סילמן: לא, אתה יכול להציג את זה כמה דקות.

קריאה: אתה יכול לצאת ולהמשיך בחוץ.

עידית סילמן: בדיוק, אתה יכול להמשיך אחר כך איפה שתרצה.

קטי קטרין שטרית: חבר'ה, אל תזלזלו.

עידית סילמן: לא מזלזלים.

עידית סילמן: הוא שאל אם חצי שעה, אמרתי שלא.

קטי קטרין שטרית: בסדר, אין פה יועצת משפטית שתגיד כמה זמן יש לו לדבר.

עידית סילמן: יש פה מנהלי דיון.

איתמר בן גביר: בכל מקרה, בואו נדבר קצת על הסכנה שבגזענות.

איתמר בן גביר: גזענות, איך אומר פסק דין של בית המשפט העליון?

איתמר בן גביר: אין לך תחושה יותר קשה מאשר תחושת הקיפוח שחשים בניה ובנותיה של החברה הישראלית.

ינון אזולאי: היועצת המשפטית הגיעה, עכשיו מתחיל להיחשב לך הזמן.

איתמר בן גביר: כשאתה מסתכל על זה, אתה באמת מבין שאתה מקפח מישהו על רקע היותו חרדי, לדוגמה חבר הכנסת קושניר זה חשוב לשמוע ולהבין את זה, כי אתה תופס מישהו ואומר: הבן אדם הזה מתיישב, אז אני מקפח אותו, הבן אדם הזה איש ימין, זאת השקפתו, אז אני מקפח אותו, מונע ממנו ושולל ממנו איזו זכות.

איתמר בן גביר: אתה גורם לכך שהבן אדם מרגיש תסכול, אבל תסכול מביא לחוסר אמון, וחוסר האמון מביא לאובדן הדמוקרטיה.

איתמר בן גביר: לכן כאשר שמעתי את הדברים הכול כך מרגשים לגבי חבר הכנסת גפני, על ההסברים כאן, איך הוא דאג לכל אחד ואחת, איך הוא לא הפלה, איך הוא נתן לכולם, איך הוא קיבל את כולם, איך הוא הכיל – הכיל זאת המילה קושניר, להכיל את כולם, לקבל את זה שיש אנשים שחושבים אחרת ממך.

איתמר בן גביר: נכון, יש בינינו מחלוקות, נכון לפעמים אנחנו רואים 180 מעלות, נכון לפעמים יש איזה שהם הבדלים אידיאולוגיים מאוד מאוד עמוקים.

איתמר בן גביר: אבל בסוף בסוף בסוף כולנו בני אדם.

איתמר בן גביר: התרגשתי לשמוע בעניינו של חבר הכנסת גפני שדאג לילדים, ילדות, לנערים ולנערות בחברה הישראלית, הצלחתי גם להבין שמה שנעשה כאן זה לעצב עם.

איתמר בן גביר: אינני יודע איך אתה תהיה בתור יושב ראש ועדת הכספים, אני מאחל לך באמת שגם תהיה גם אתה עיוור צבעים, שגם אתה לא תפלה ולא תנקוט בהליך כזה או אחר ולא תפריד ולא תבדיל ולא תקפח מישהו על רקע היותו מי שהוא.

איתמר בן גביר: אבל אני כן יודע, ולכן אני ביקשתי את הרביזיה, שחבר הכנסת גפני באמת בא עם משנה סדורה של - - -

יוראי להב-הרצנו: זו הזיה.

קטי קטרין שטרית: בסדר, אבל די.

קטי קטרין שטרית: נו באמת, תכבדו.

איתמר בן גביר: תלמד דמוקרטיה, תכבד את הדמוקרטיה.

איתמר בן גביר: הסברתי לך את זה פעם, הדמוקרטיה זה גם לשמוע דעות שונות ממך.

איתמר בן גביר: אתה חייב להבין את זה, אתה חייב להפנים את זה.

יוראי להב-הרצנו: הצביעות זועקת לאוויר, צביעות.

איתמר בן גביר: לכן אני אומר שכאשר שומעים את הדברים לגבי חבר הכנסת גפני, אין ספק שהוא האיש המתאים להוביל בוועדה, בוודאי בתקופה הזאת.

איתמר בן גביר: בתקופה הזאת, אין ספק שהוא האיש המתאים להוביל את ועדת הכספים.

עידית סילמן: תודה רבה, חבר הכנסת איתמר בן גביר.

איתמר בן גביר: עוד משפט.

ינון אזולאי: איתמר, קח גם את החמש דקות שלי.

עידית סילמן: לא, אין פה את החמש דקות שלך, ממש לא.

עידית סילמן: זה לא קיים.

איתמר בן גביר: אבל משפט סיום את תתני לי.

איתמר בן גביר: לכן אני אומר בואו נשקול ובואו נחשוב, חבריי חברי הכנסת, לא פוליטיקה, בואו נחשוב על טובת הילדים.

איתמר בן גביר: כשמסתכלים על הילדים - - -

עידית סילמן: תודה רבה, חבר הכנסת איתמר בן גביר.

עידית סילמן: חבר הכנסת ולדימיר בליאק.

ולדימיר בליאק: גברתי יושבת הראש, אני רוצה לברך את חבר הכנסת בן גביר על נאומו המרגש, המוקדש שכולו לסכנה שבגזענות.

ולדימיר בליאק: תודה רבה.

איתמר בן גביר: תודה, תשננו, תשננו.

עידית סילמן: תודה רבה.

עידית סילמן: אנחנו עוברים להצבעה על הרביזיה, מי בעד הרביזיה?

איתמר בן גביר: דיון מחדש, למה לקרוא לזה רביזיה?

איתמר בן גביר: יש לזה שם בעברית.

עידית סילמן: רעיון יפה, איתמר בן גביר, תודה על התוספת המשמעותית הזאת.

איתמר בן גביר: דיון מחדש.

עידית סילמן: מי נגד?

עידית סילמן: מי נמנע?

עידית סילמן: בעד – 6 נגד – 9 לא אושרה.

עידית סילמן: שישה בעד, נגד תשעה, הרביזיה - -

ינון אזולאי: טיבי ביקש להגיד שהוא נמנע.

עידית סילמן: לא לא, זהו.

עידית סילמן: סיימנו את הרביזיה.

ינון אזולאי: הוא לא פה.

עידית סילמן: הוא ביקש להגיד שהוא לא פה?

עידית סילמן: בסדר גמור.

עידית סילמן: - - נדחתה.

עידית סילמן: תודה רבה.

עידית סילמן: נעלנו, תודה.

עידית סילמן: אשריך, איתמר, איך אמרת?

עידית סילמן: דיון מחדש.

עידית סילמן: חבר הכנסת אלכס קושניר, שיהיה לך בהצלחה.

אלכס קושניר: איתמר, קודם כל באמת היה מעניין לשמוע את הנאום ממך, אבל אתה יודע למה גרמת?

אלכס קושניר: גרמת לזה שאין לי ההזדמנות להגיד לחבר הכנסת גפני את מה שאני חושב על תפקידו כיו"ר ועדת הכספים, שלמדתי ממנו המון ואני בטוח שגם אלמד בעתיד.

אלכס קושניר: אז אני אחסוך את זה עכשיו.

אלכס קושניר: בדיון הראשון בוועדת הכספים שיתקיים ביום שני.

אלכס קושניר: אני אקדיש כמה דקות כדי לפנות לחבר הכנסת גפני כשהוא נמצא פה, אז חבל, חבל שזה לא קרה במעמד הזה.

אלכס קושניר: אני חייב להגיד שאני מאוד מאוד נרגש נוכח המעמד והאתגר, בכל זאת ראשות ועדת הכספים זאת אחריות מאוד מאוד משמעותית וגדולה.

אלכס קושניר: אנחנו כולנו יודעים שהתקופה האחרונה של שנתיים, שנתיים וחצי, הייתה מטלטלת עם הרבה מאוד זעזועים.

אלכס קושניר: כרגע מוטלת עלינו המשימה לספק את היציבות הכלכלית למשק ולתת אופק לאזרחי המדינה.

אלכס קושניר: יש לנו אתגר מאוד מאוד משמעותי, להעביר תקציב.

אלכס קושניר: כולנו פה יודעים ששנתיים וחצי המדינה הזאת מתנהלת ללא תקציב.

אלכס קושניר: אני עוד זוכר במרץ 2018 פעם אחרונה עבר כאן לתקציב, הייתי אז שותף לו כמנכ"ל משרד העלייה והקליטה, ומאז אנחנו מתנהלים על פי סדר עדיפויות שנקבע אי שם ב-2018, וכולנו יודעים שהרבה מאוד דברים השתנו מאז.

אלכס קושניר: יש כאן גירעון מטורף של 11.7%, יש כאן חוב אסטרונומי שאנחנו משלמים עליו כל שנה 40 מיליארד שקל ריבית, אנחנו עדים לזינוק במחירי הדיור, לזינוק במוצרי הצריכה.

אלכס קושניר: יש כאן חוסר שיווי משקל בתעסוקה, מצד אחד יש עשרות אלפי משרות פנויות, ומצד שני יש עשרות אלפי עובדים בחל"ת או עובדים מובטלים, וההיצע והביקוש האלה פשוט לא נפגשים.

אלכס קושניר: גם כשאנחנו בוחנים את נתוני המקרו ואנחנו רואים שהמדד ירד קצת יחסית, 2.5% יחסית לעולם, זה נשמע לנו אחל ומאוד מאוד אופטימי, אבל כשצוללים לנתונים, אנחנו רואים שמדובר כאן בכלכלה קוטבית: מצד אחד ענף ההייטק, ענף השירותים המתקדמים צומח, ומצד שני דווקא ענפים שבהם יש עובדים עם שכר נמוך, צונחים למטה, ואת זה חייבים לתקן.

אלכס קושניר: חברים, אני חושב שכולנו מבינים שיש כאן כלכלה חזקה על הנייר, אבל עובדים ואזרחים עניים בפועל.

אלכס קושניר: עובדים עם הכנסה פנויה מאוד מאוד נמוכה, משקי בית שכל חודש מחדש נכנסים למינוס, למרות ששניהם עובדים.

אלכס קושניר: אישור התקציב הוא המשימה הראשונה והחשובה ביותר שעומדת בפנינו, וניתן לעמוד בה בהצלחה, רק אם נעשה את זה כאן ביחד.

אלכס קושניר: אני מאוד מקווה ומצפה מהחברים שלי כאן בוועדה לשיתוף פעולה, לעבודה כתף אל כתף, כדי שנוכל להחזיר את הוודאות למשק ולכלכלה, כי זה מה שכולם צריכים – ודאות, רוגע ושקט תעשייתי כדי שנוכל לעבוד.

אלכס קושניר: במהלך השבועות הקרובים אנחנו נקיים כאן דיונים, נקיים סקירות מעמיקות של גורמי מקצוע, כדי להבין את תמונת המצב האמיתית לעומק וגם כדי להכין את עצמנו לדיוני התקציב.

אלכס קושניר: אני מאוד מקווה שיהיה כאן שיח ביקורתי, אבל מכבד, שיהיו כאן דיונים מעמיקים וענייניים.

אלכס קושניר: התקציב הדו-שנתי אמור לאפשר לנו, למשק, להתאושש תוך צמצום של הגירעון ויצירת מנועי צמיחה, כדי להגדיל את הכנסות המדינה, מבלי להטיל עול נוסף של מיסים על האזרחים.

אלכס קושניר: אנחנו נקבע סדר עדיפויות חדש – חדש וצודק.

אלכס קושניר: אנחנו נתחשב בצרכים של כלל הציבור, אבל ניתן דגש על אלה שעובדים, משלמים מיסים, משרתים בצבא, עושים מילואים.

אלכס קושניר: העברת התקציב זה לא אינטרס של מפלגה כזאת או אחרת, זה אינטרס של כלל העם וכלל חברי הכנסת, ולכן אני מאוד מאוד מקווה, שגם הקואליציה והאופוזיציה, אנחנו נשתף פעולה.

ינון אזולאי: מה עם ציבור האברכים, אתם גם תתנו לו העדפה?

אלכס קושניר: מצפה לנו תקופה קשה ומעניינת, ואני רוצה לאחל לכולנו בהצלחה.

ינון אזולאי: בחורי הישיבות?

אלכס קושניר: חבר הכנסת אזולאי - -

ינון אזולאי: באמת שתהיה לכולנו, כי אמרת אמירה.

אלכס קושניר: אז אני אגיד לך ככה, סדר העדיפויות הולך להשתנות, אבל כל ציבור, כולל הציבור החרדי, יזכה פה להבנה, לתשומת לב ויקבל את מה שמגיע לו.

ינון אזולאי: אני מאוד מקווה.

אלכס קושניר: חברים, אני רוצה להודות לכם.

אלכס קושניר: אנחנו נועלים את הישיבה ואנחנו נקיים את הישיבה הבאה ביום שני בשעה 10:00 בבוקר.

שמחה רוטמן: אני אוכל לברך אותך?

אלכס קושניר: בבקשה.

שמחה רוטמן: תפתח מחדש, ואני אשמח לברך.

שמחה רוטמן: אני מאחל לך המון המון בהצלחה.

שמחה רוטמן: גם שמעתי את הדברים שאמרת.

שמחה רוטמן: אני חייב לומר שלפחות חלק מהם בנוגע לתכניות ליציאה מהמשבר, אני חושב שאלה גם רעיונות טובים מאוד, חלקם אפילו במצע הציונות הדתית, אז זה כבר סימן.

אלכס קושניר: אתה רואה שיש בינינו גם הסכמות, לא רק חילוקי דעות?

שמחה רוטמן: כן, אני בטוח.

שמחה רוטמן: אני בטוח שיהיו.

שמחה רוטמן: לא יודע אם אני אהיה בוועדת הכספים, אבל זה לא משנה, בכל זאת.

אלכס קושניר: תבוא לבקר.

שמחה רוטמן: אני בהחלט חושב שזה דבר שראוי שיהיה בכל הוועדות, כל חברי הכנסת, כל יושבי הראש, כל ממשלה שלא תהיה, לדאוג לכלל אזרחי מדינת ישראל, וגם לדאוג איך נראה הבית הזה, איך נראים הדיונים בו, ואיך מתקיימת בו העבודה המשותפת לטובת עם ישראל.

שמחה רוטמן: תודה רבה.

אלכס קושניר: תודה.

איתמר בן גביר: אני גם רוצה להצטרף.

איתמר בן גביר: הנה אלכס, תתפלא, אבל גם אני מברך.

איתמר בן גביר: אני מאחל לך שבאמת תזכה לדאוג לכולם ולפעול לטובת כולם.

איתמר בן גביר: בסופו של דבר, אתה יודע מה?

איתמר בן גביר: אני מאוד מתחבר לדבר שאמרת לגבי הבדלים והפרדות.

איתמר בן גביר: תמיד כשהמכוון מסתכל דרך הכוונת, הוא לא אומר: זה חילוני, זה דתי, זה שמאלני, זה ימני, מבחינתו כולנו אויבים, ולכן שבאמת תזכה לפעול כאן לטובת כלל עם ישראל.

אלכס קושניר: תודה רבה.

אלכס קושניר: חבר הכנסת אזולאי?

ינון אזולאי: בירכתי אותך, אני אברך אותך עוד פעם.

אלכס קושניר: חשוב לי מאוד.

אלכס קושניר: חבר'ה, בלי שום טיפה של ציניות, אני חייב להגיד לכם.

אלכס קושניר: בכנסת הקודמת הייתי חבר ועדת הכספים ואני שיתפתי פעולה הרבה מאוד עם חבר הכנסת אזולאי להרבה מאוד צרכים חברתיים.

אלכס קושניר: עשינו את זה, למרות שיש בינינו המון המון מחלוקות.

אלכס קושניר: זה רק אומר שאפשר, אז אני מאוד מקווה שנעשה את זה גם תוך כדי הוועדה.

ינון אזולאי: אני גם אומר שכשיש דברים טובים, אנחנו נעשה אותם ביחד.

ינון אזולאי: כשיש דברים שאני חושב שלא יהיו טובים לנו, בראייה שלנו, אנחנו גם יודעים להילחם, אבל זה לא סותר את זה שאני מאחל לך בהצלחה.

ינון אזולאי: כמו שאמרתי, אני מאחל לך שלא תצא תקלה תחת ידך, ושתסתכל בעין רחבה על כל המגזרים מתוך ניקיון הדעת.

אלכס קושניר: תודה רבה.

ולדימיר בליאק: אדוני היושב-ראש, אני גם רוצה להצטרף לכל הברכות.

ולדימיר בליאק: אני חבר כנסת חדש, אבל כבר הספקתי להשתתף במספר ישיבות של ועדת הכספים ופגשתי פה אנשים נהדרים, גם מהקואליציה, גם מהאופוזיציה והיו פה דיונים עניינים ומקצועיים.

ולדימיר בליאק: אני מקווה שככה נמשיך.

ולדימיר בליאק: מצפה לנו עבודה גדולה, לך כיושב הראש ואני כמרכז הקואליציה כאן.

ולדימיר בליאק: נושא התקציב זה אתגר גדול, אין לנו הרבה זמן.

ולדימיר בליאק: אני מקווה שנצליח.

ולדימיר בליאק: תודה רבה.

אלכס קושניר: לפני שאני באמת נועל את הישיבה, אני רוצה להגיד תודה לצוות הוועדה, לטמיר, לליאת, לשלומית, לשגית ולכל צוות הבנות.

אלכס קושניר: בשלושה ימים האלה שהתחלתי להיכנס לעניינים, קיבלו אותי בחום ובאהבה ובהרבה מאוד מקצועיות.

אלכס קושניר: אני בטוח שזה יימשך כך.

אלכס קושניר: נעבוד כצוות אחד יחד כדי שנצליח.

אלכס קושניר: תודה רבה, הישיבה נעולה.